Държавен вестник, бр. 86, 2012 г., стр. 131

БРОЙ  86	
Д Ъ Р Ж А В Е Н  В Е С Т Н И К 	
СТР.  131  
5. сключваните ъгли между светлините на 
системата и други светлини със същата или 
по-голяма интензивност също са не по-малки 
от 3' от дъгата;
6. изискванията по т. 4 и 5 могат да бъдат 
удовлетворени по отношение на светлините, 
намиращи се върху линия, съответстваща на 
линията на видимостта, ако светлините се 
разполагат с интервал 1 m на всеки километър 
далечина на видимостта. 
(2) Изисквания към формата на сигнала:
1. форматът на сигнала на системата за 
визуално насочване в сектора на площадката 
за кацане включва минимум три дискретни 
сигнални сектора, осигуряващи сигналите:
а) „изместване надясно“;
б) „по траекторията“;
в) „изместване наляво“;
2. ъгълът на разширение на сектора на 
системата „по траекторията“ е равен на стой­
ностите, посочени на фиг. 63;
Фиг. 63. Ъгъл на разширение на сектора „по 
траекторията“
3. форматът на сигнала е такъв, че да няма 
възможност от смесване с визуалния инди­
катор на глисадата на системата и с всеки 
друг визуален индикатор на глисадата или с 
други визуални средства;
4. в системата не се използва кодиране, 
което се използва във всеки друг визуален 
индикатор на глисадата;
5. форматът на сигнала е такъв, че сис­
темата да бъде уникална и забележима при 
всякакви експлоатационни условия;
6. системата да не създава значително 
работно натоварване за пилота.
Чл. 649. (1) Работната зона на действие на 
системата за визуално насочване в сектора 
на площадката за кацане е равна на зоната 
на действие на системата за визуална инди­
кация на глисадата, с която е свързана, или 
е по-голяма от нея.
(2) Осигурява се управление на силата на 
светлината за коригиране на интензивността на 
светлината в зависимост от преобладаващите 
условия и се предотвратява заслепяване на 
пилота на етапа на подхода за кацане.
Чл. 650. Изисквания към траекторията 
на подхода за кацане и инсталиране в хори­
зонтална равнина на системата за визуално 
насочване в сектора на ПИК:
1. системата да се регулира в хоризонтална 
равнина с точност 5' от дъгата на разчетната 
траектория на подхода за кацане;
2. ъгълът на поставяне на системата в 
хоризонтална равнина е такъв, че по време 
на подхода за кацане пилотът на вертолета, 
виждащ границата на сигнала „по траектори­
ята“, се намира на безопасно разстояние от 
всички обекти в зоната на подхода за кацане;
3. характеристиките на повърхнините за 
защита от препятствия, указани в чл. 658, т. 1, 
в табл. 24 и на фиг. 64, се прилагат в еднаква 
степен в дадената система.
Чл. 651. (1) Системата се изключва авто­
матично в случай на отказ на който и да е 
компонент, изкривяващ формата на сигнала.
(2) Светлините се конструират така, че 
задържането на дъжд, сняг, лед, кал и други 
подобни върху оптически пропускащите и 
отразяващите повърхности да влияе в мини­
мална степен върху светлинния сигнал и да 
не водят до пораждане на лъжливи сигнали.
Раздел V
Указател на глисадата за визуален подход 
за кацане
Чл. 652. (1) Вертолетно летище се оборудва 
с указател на глисадата за визуален подход за 
кацане, за да се осигури подход за кацане на 
вертолетното летище независимо от това, дали 
то е оборудвано с други визуални средства, 
осигуряващи подхода за кацане, и при нали­
чието, особено нощем, на следните условия: 
1. разрешения за прелитане над препят­
ствия, процедури за намаляване на авиаци­
онния шум или КВД процедури изискват 
полетът да се осъществява с конкретен ъгъл 
на наклона на неговата траектория; 
2. близо до вертолетното летище има малко 
визуални ориентири на повърхността; 
3. характеристиките на дадения вертолет 
изискват подходът за кацане да е в установен 
режим.
(2) Стандартни системи на визуална инди­
кация на глисадата за осигуряване на полетите 
на вертолетите са:
1. системите PAPI и APAPI, отговарящи 
на изискванията за съответните системи на 
летище, с изключение на това, че ъгълът 
на сектора на глисадата се увеличава до 45 
минути;
2. системата за индикация на траекторията 
на подхода за кацане на вертолета (HAPI).
Чл. 653. (1) Указателят на глисадата за 
визуален подход за кацане се разполага така, 
че вертолетът да се насочва по посока на 
зададеното местоположение в границите на 
зоната за краен подход за излитане и кацане 
и за излитане и да се предотврати заслепя­
ване на пилота в крайния етап на подхода за 
кацане и в етапа на кацане.
(2) Указателят на глисадата за визуален 
подход за кацане се разполага близо до номи­
налната прицелна точка на кацане, изнесен 
по азимута на предпочитаната посока на 
подход за кацане.